ਰਾਣੀ ਨਾਰਹ
ਰਾਣੀ ਨਾਰਹ (ਜਨਮ 31 ਅਕਤੂਬਰ 1965) ਇੱਕ ਭਾਰਤੀ ਸਿਆਸਤਦਾਨ ਅਤੇ ਅਸਾਮ ਲਈ ਰਾਜ ਸਭਾ ਸੰਸਦ ਮੈਂਬਰ ਹੈ। ਉਹ ਭਾਰਤੀ ਰਾਸ਼ਟਰੀ ਕਾਂਗਰਸ ਦੀ ਮੈਂਬਰ ਹੈ।

ਪਿਛੋਕੜ 
ਨਾਰਹ ਗੁਹਾਟੀ ਯੂਨੀਵਰਸਿਟੀ ਤੋਂ ਗ੍ਰੈਜੂਏਟ ਹੈ। ਉਸਨੇ ਆਸਾਮ ਰਾਜ ਟੀਮ ਦੀ ਕਪਤਾਨ ਵਜੋਂ ਪੇਸ਼ੇਵਰ ਕ੍ਰਿਕਟ ਖੇਡੀ ਹੈ।   ਉਸਦਾ ਵਿਆਹ ਭਰਤ ਨਾਰਹ ਨਾਲ ਹੋਇਆ ਹੈ।

ਨਾਰਹ 2006 ਵਿੱਚ ਭਾਰਤ ਦੇ ਕ੍ਰਿਕਟ ਕੰਟਰੋਲ ਬੋਰਡ (ਬੀ.ਸੀ.ਸੀ.ਆਈ) ਵਿੱਚ ਅਭੇਦ ਹੋਣ ਤਕ ਮਹਿਲਾ ਕ੍ਰਿਕਟ ਐਸੋਸੀਏਸ਼ਨ ਆਫ ਇੰਡੀਆ ਦੀ ਪ੍ਰਧਾਨ ਸੀ।  ਉਹ ਬੀ.ਸੀ.ਸੀ.ਆਈ. ਮਹਿਲਾ ਕਮੇਟੀ ਦੀ ਮੈਂਬਰ ਸੀ। ਨਾਰਹ ਅਸਾਮ ਫੁੱਟਬਾਲ ਐਸੋਸੀਏਸ਼ਨ ਅਤੇ ਅਸਾਮ ਕ੍ਰਿਕਟ ਐਸੋਸੀਏਸ਼ਨ ਦੀ ਉਪ-ਪ੍ਰਧਾਨ ਵੀ ਰਹਿ ਚੁੱਕੀ ਹੈ।

ਰਾਜਨੀਤਿਕ ਕਰੀਅਰ 
ਨਾਰਹ ਨੇ ਆਪਣੇ ਰਾਜਨੀਤਿਕ ਜੀਵਨ ਦੀ ਸ਼ੁਰੂਆਤ 1995 ਵਿਚ ਇੰਡੀਅਨ ਨੈਸ਼ਨਲ ਕਾਂਗਰਸ ਨਾਲ ਕੀਤੀ ਸੀ। ਉਸਨੇ ਲਗਾਤਾਰ ਜਨਰਲ ਸਕੱਤਰ, ਉਪ-ਰਾਸ਼ਟਰਪਤੀ ਅਤੇ ਆਸਾਮ ਪ੍ਰਦੇਸ਼ ਯੂਥ ਕਾਂਗਰਸ ਦੇ ਪ੍ਰਧਾਨ ਦੇ ਅਹੁਦੇ ਸੰਭਾਲੇ।  ਨਾਰਹ 1998 ਵਿਚ ਅਸਾਮ ਦੇ ਲਖੀਮਪੁਰ ਹਲਕੇ ਦੇ ਲੋਕ ਸਭਾ ਦੇ ਨੁਮਾਇੰਦੇ ਵਜੋਂ ਭਾਰਤ ਦੀ ਸੰਸਦ ਲਈ ਚੁਣੀ ਗਈ ਸੀ। ਉਸ ਤੋਂ ਬਾਅਦ ਉਸਨੇ ਲੋਕ ਸਭਾ ਮੈਂਬਰ ਵਜੋਂ ਤਿੰਨ ਕਾਰਜਕਾਲ ਕੀਤੇ ਹਨ। ਨਾਰਹ ਨੂੰ 2003 ਵਿਚ ਭਾਰਤੀ ਯੂਥ ਕਾਂਗਰਸ ਦੀ ਨੈਸ਼ਨਲ ਕੌਂਸਲ ਲਈ ਚੁਣਿਆ ਗਿਆ। ਉਸ ਨੂੰ 2009 ਵਿਚ ਲੋਕ ਸਭਾ ਵਿਚ ਇੰਡੀਅਨ ਨੈਸ਼ਨਲ ਕਾਂਗਰਸ ਦੀ ਡਿਪਟੀ ਚੀਫ਼ ਵ੍ਹਿਪ ਨਿਯੁਕਤ ਕੀਤਾ ਗਿਆ ਸੀ।

ਨਾਰਹ ਨੂੰ ਭਾਰਤ ਦੀ ਕੈਬਨਿਟ ਦੇ ਤੌਰ 'ਤੇ ਰਾਜ ਮੰਤਰੀ ਲਈ (ਰਾਜ ਮੰਤਰੀ) ਕਬਾਇਲੀ ਮਾਮਲੇ 2012 ਵਿੱਚ ਸ਼ਾਮਿਲ ਕੀਤਾ ਗਿਆ ਸੀ।

21 ਮਾਰਚ 2016 ਨੂੰ ਨਾਰਹ , ਭਾਰਤੀ ਸੰਸਦ ਦੇ ਉੱਚ ਸਦਨ, ਰਾਜ ਸਭਾ ਲਈ 85 ਵਿਚੋਂ 47 ਵੋਟਾਂ ਪ੍ਰਾਪਤ ਕਰਦਿਆ (ਘੱਟੋ ਘੱਟ ਲੋੜ 38 ਵੋਟਾਂ ਦੀ ਸੀ) ਚੁਣੀ ਗਈ।

ਹਵਾਲੇ 
 
20ਵੀਂ ਸਦੀ ਦੀਆਂ ਨਾਰੀ ਸਿਆਸਤਦਾਨ
20ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ
ਜ਼ਿੰਦਾ ਲੋਕ
ਜਨਮ 1965